1992R2233 — ET — 01.02.1995 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EMÜ) nr 2233/92,

31. juuli 1992,

millega kehtestatakse Assooridel piimakarjapidamise erilisatasu üksikasjalikud rakenduseeskirjad







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 15. juuni 1992. aasta määrust (EMÜ) nr 1600/92, mis käsitleb teatavate põllumajandustoodetega seotud erimeetmeid Assooridel ja Madeiral, ( 1 ) eriti selle artikli 24 lõiget 6, võttes arvesse nõukogu 11. juuni 1985. aasta määrust (EMÜ) nr 1676/85 ühises põllumajanduspoliitikas kohaldatava arvestusühiku väärtuse ja ümberarvestuskursside kohta, ( 2 ) viimati muudetud määrusega (EMÜ) nr 2205/90, ( 3 ) eriti selle artiklit 12, ning arvestades, et: ning arvestades, et: määruse (EMÜ) nr 1600/92 artikli 24 lõikega 4 nähakse ette iga-aastase erilisatasu maksmine kuni 78 000pealise piimakarja pidamise eest; taotluste läbivaatamise hõlbustamiseks peaks kõnealune liikmesriik võtma vajalikud meetmed, mis takistaksid kõnealuse lisatasu kasutamist muudel kui määratud eesmärkidel, ning sätestama komisjoni töötajate teavitamise sellest, kas kava toimib nõuetekohaselt; määrusega (EMÜ) nr 1600/92 kasutuselevõetud kava jõustus 1. juulil 1992; selle kava üksikasjalikud rakenduseeskirjad peaksid jõustuma samal kuupäeval; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

1. Kooskõlas määruse (EMÜ) nr 1600/92 artikliga 24 võivad tootjad taotleda piimakarja pidamise eest iga-aastast erilisatasu.

▼M1

2. Toetuse summa on ►M2 96,60 ◄ eküüd lehma kohta.

▼B

3. Lisatasu saamise õiguse omandamiseks peavad tootjad tõestama pädevat ametiasutust rahuldaval viisil, et taotluse esitamise päeval tarnivad nad oma põllumajandusettevõttest piima ja piimatooteid.

Peale selle eeldab lisatasu andmine selle saaja kohustust:

— tarnida piima ja piimatooteid 12 kuu jooksul alates taotluse esitamise päevast,

— säilitada 12 kuu jooksul oma põllumajandusettevõttes seda lüpsilehmade arvu, mille suhtes ta on esitanud lisatasutaotluse.

Artikkel 2

Portugal võtab kõik meetmed, mis on vajalikud selleks, et:

a) lisatasusid ei antaks rohkem kui 78 000 lehma kohta;

b) igal aastal kehtestataks lisatasutaotluste esitamise tarvis ühtne ajavahemik;

c) kehtestataks taotlustega hõlmatud lehmade arvu jälgimise üksikasjalikud eeskirjad;

d) kehtestataks muud üksikasjalikud eeskirjad, sealhulgas selleks, et tagada toetuste maksmine ainult piimakarjapidajatele.

Artikkel 3

1. Kui kontrollimisel selgub, et loomade tegelik arv on väiksem sellest, mille suhtes on esitatud lisatasutaotlused, lisatasu ei maksta, ilma et see siiski piiraks lõigete 24 kohaldamist.

2. Kui lehmade arvu vähenemist võib pidada loomulikest asjaoludest tingituks, makstakse lisatasu vastavalt lisatasu pälvivate loomade tegelikule arvule, tingimusel et lisatasu saaja on 10 päeva jooksul pärast kõnealust sündmust kirjalikult teavitanud asjaoludest pädevat ametiasutust.

3. Tootjatel säilitavad õiguse saada lisatasu vastavalt lisatasu pälvivate loomade tegelikule arvule, kui nad pole suutnud täita artiklis 2 sätestatud kohustusi vääramatu jõu tõttu. Tootjad teavitavad pädevaid ametiasutusi asjaoludest 10 päeva jooksul pärast kõnealust sündmust.

4. Muudel kui lõigetega 2 ja 3 hõlmatud juhtudel, kui tegelikult lisatasu pälvivate loomade arv on teatatud arvust 5 % või, kui deklareeritud loomade arv on võrdne või väiksem kui 20 pead, kõige enam ühe pea võrra väiksem, vähendatakse lisatasu pälvivate loomade eest makstavat lisatasu 20 %, tingimusel et pädeva ametiasutuse arvates pole tegemist tahtlikult esitatud väärdeklaratsiooniga ega tõsise hooletusega.

5. Põhjendamatult makstud lisatasud nõutakse tagasi koos liikmesriigi määratava intressiga, mida arvutatakse lisatasu väljamaksmise päevast kuni selle tagasimaksmiseni.

6. Kui kohaldatakse lõiget 1 ja pädev ametiasutus leiab, et tegemist on tahtlikult esitatud väärdeklaratsiooniga või tõsise hooletusega, ei ole tootjal õigust saada lisatasu 12 kuu jooksul alates selle tuvastamisest.

Artikkel 4

Portugal teavitab komisjoni töötajaid kolme kuu jooksul alates käesoleva määruse jõustumisest vastavalt artiklile 2 võetud meetmetest, sealhulgas rakendatud kontrollsüsteemist.

Artikkel 5

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Seda rakendatakse alates 1. juulist 1992.

Käesolev määrus on tervikuna siduv ja vahetult kohaldatav kõikides liikmesriikides.